A 315/2014. (IX. 04.) Kt. határozat melléklete

Dunavecse Város Önkormányzata időszaki lapjának

Szervezeti és Működési Szabályzata

1. Általános rÉSZ
1.1. 
A Képviselő-testület a városban történő eseményekről - a lakosság megfelelő, hiteles, pontos és rendszeres tájékoztatásának biztosítása érdekében „Dunamellék” című időszaki lap működtetéséről folyamatosan gondoskodik, ellenőrzi tevékenységét, és vagyoni felelősséggel tartozik a lap működéséért.

1.2.
A városi időszaki lap

neve:
DUNAMELLÉK

székhelye:
Dunavecse 6087, Fő út 35.

Magyar IN Nemzeti Központ azonosítója: ISSN 1585-4337

alapító szerve, tulajdonosa:
Dunavecse Város Önkormányzata


kiadásáért felelős személy:
Aranyi Ágota a Vikár Béla 
Művelődési Ház,

                                                                        Könyvtár és Helytörténeti Kiállítás 
Igazgatója

kiadásának időpontja:
évente 6 alkalommal, minden páros számozású 
hónapban

kiadásának tervezett példányszáma:
1500 példány

terjedelme: 
legfeljebb 8 oldalon 

egységára:
ingyenes
1.3.
Az időszaki lap célja
A lakosság széles köre részére nyújtson hiteles, pontos és rendszeres tájékoztatást Dunavecse Város Önkormányzatának tevékenységéről, a város társadalmi, gazdasági, tudományos, kulturális és sport életéről, valamint a várost érintő, más településeken történő jelentős eseményekről.

Segítse elő a társadalmi jelenségek közötti összefüggések megértését, és mozgósítson társadalmi cselekvésre.

1.4.
Az időszaki lap jellege 

A „Dunamellék” Dunavecse Város közéleti lapja. 

2. Az időszaki lap MŰKÖDÉSE

2.1.
Az időszaki lap küldetése
2.1.1.
Sajátos eszközeivel – és összhangban Dunavecse Város Önkormányzata céljaival és szellemiségével, valamint a lap stratégiájával és arculatával – közvetítsen az önkormányzat és a lakosság között.

2.1.2.
Segítve a helyi kommunikációt, tárgyilagosan és aktuálisan informáljon és tájékoztasson a közélet legfontosabb eseményeiről, eredményeiről, a városlakók életét befolyásoló kérdésekről, döntésekről.

2.1.3.
Témaválasztásában és szerkezetében is tükrözze, reprezentálja az önkormányzati munka által érintett legfőbb közérdekű kérdéseket.

2.1.4. .
Publikált cikkei révén erősítse a helyi társadalom kohézióját, a lokálpatriotizmus érzését.

2.1.5.
Közérthető nyelven szóljon olvasóközönségéhez, a hagyományos újságírói műfajok alkalmazásával, de korszerű szerkesztési elveket követve.

2.1.6.
Kerülje a személyes konfliktusok, a szélsőséges nézetek és vélemények, a pártpolitikai szempontok, a pontatlan vagy hamis információk közlését.

2.1.7.
A lap készítői munkájuk során tegyenek eleget a sajtótörvényben rögzített előírásoknak.

2.2.
Tartalmi – formai követelmények
2.2.1. 
A megjelentetni kívánt cikkeket a megjelenés hónapjának 4. napjáig kell leadni az időszaki lap Szerkesztőségébe. A cikkeket és képeket kizárólag elektronikus formában Word/JPG formátumban kell eljuttatni a muvhaz.konyvtar@gmail.com e-mialcímre, vagy személyesen adathordozón a Városi Könyvtárban. A felelős kiadó gondoskodik róla, hogy a lapzárta előtt két héttel korábban a cikkírókat értesítse.

2.2.2. Újságcikkeket benyújthatnak polgármester, képviselő-testület, bizottság tagja, jegyző, civil szervezet, intézmény-vezetők, egyházak, és a civil szervetek, vagy intézmények által megbízott személy.
2.2.3. 
Az időszaki lapban közlésre felkínált cikkek, írások megjelentetése, a szerzőnek módosításra, kiegészítésre történő visszaadása vagy elutasítása a felelős szerkesztő kizárólagos joga és felelőssége.

2.2.4. 
A lap tevékenységi körébe hirdetési szolgáltatás is tartozik, mely térítés ellenében vehető igénybe maximum A/8 méretig apróhirdetések, gyászjelentések, köszönetnyilvánítások formájában, A/4 méretig vállalkozási tevékenység, szolgáltatás hirdetésére. Ez alól kivételt képeznek az önkormányzat és intézményeinek tájékoztatásai, pályázatokkal kapcsolatos hirdetések.

2.2.5. A „Dunamellék” hirdetési anyagokat, reklámanyagokat a Szerkesztő Bizottság hozzájárulásával, a lap cikkeitől megkülönböztetve jelentethet meg, melyek nem lehetnek ellentétesek Dunavecse Város Önkormányzata céljaival és szellemiségével, a lap stratégiájával és arculatával.

2.2.6.
A hirdetések pénzügyi feltételeit jelen szabályzat 1. sz. melléklete szabályozza.

2.3.
Az időszaki lap működtetése, költségvetése
2.3.1.
Dunavecse Város Önkormányzata Képviselő-testülete gondoskodik az időszaki lap működéséhez szükséges anyagi, technikai, személyi feltételek biztosításáról, amelynek fedezetét az éves költségvetési rendeletében határozza meg. 

2.3.2.
A hirdetések, reklámok díjtételeit és a költségek kiegyenlítésének módját részletesen e szabályzat 1. sz. melléklete tartalmazza.

2.4.
Az időszaki lap terjesztésének köre
2.4.1.
Dunavecse Város közigazgatási területén lévő minden ingatlanhasználó részére ingyenesen megküldésre kerül egy példány „Dunamellék”. 

2.4.2. az Önkormányzat fenntartásában és tulajdonában lévő közintézmények és gazdálkodó szervezetek;

2.4.3.
Dunavecse város testvértelepülései;

2.4.4.
Kunszentmiklósi Járásban lévő Önkormányzatok;

2.4.5.
a köteles példányok címzettjei;

2.4.6.
az önkormányzattal kapcsolatban álló partnerek benyújtott igény alapján.
3. Az időszaki lap szervezete

3.1.
A laptulajdonos
3.1 1.
A laptulajdonos Dunavecse Város Önkormányzata, aki meghatározza a lap célját, jellegét, irányvonalát és azt ellenőrzi. 

3.1.2.
A laptulajdonosnak joga van a lap munkájáról évente legalább egyszer, illetve indokolt esetben szükség szerint beszámolót kérni a felelős szerkesztőtől, melyet a képviselő-testület elé terjeszt.

3.1.3.
A laptulajdonos önkormányzat vagyoni felelősséggel tartozik a „Dunamellék” működéséért. A lap fenntartásához, működtetéséhez szükséges pénzösszeget a képviselő-testület éves költségvetésében irányozza elő. 

3.2.
A lap kiadója 
3.2.1.
A „Dunamellék” kiadásáért, technikai megvalósításáért egyszemélyi felelős a „felelős kiadó”.
3.2.2.
Megszervezi a lap terjesztését, szervezett reklámtevékenységet folytat.
3.2.3.
Gazdálkodik a költségvetéssel a takarékosság szem előtt tartásával.
3.2.4.
A kiadó biztosítja a kiadáshoz szükséges személyi és tárgyi feltételeket, ellátja az időszaki lap pénzügyi, számviteli, ellenőrzési feladatait, megköti a lap nyomtatásával kapcsolatos szerződést.
3.2.5. A kiadó (vagy képviselője) részt vehet a Szerkesztő Bizottság ülésein tanácskozási joggal.

3.2.6.
A kiadó jogosult a felelős szerkesztő által aláírt nyomdakész PDF anyagot a nyomdai munkálatok megkezdése előtt a kezébe kapni.

3.2.7.
A kiadó nem változtathat a felelős szerkesztő által elfogadott és átadott irat tartalmán.

3.3.
A felelős szerkesztő
3.3.1.
Az időszaki lap felelős szerkesztőjének személyéről - pályázati eljárás lefolytatása nélkül - a polgármester javaslatára a Képviselő-testület dönt. 

3.3 2.
A lap felelős szerkesztőjének a lap munkájáról évenkénti – a Testület külön kérésére, indokolt esetben pedig szükség szerinti - beszámolási kötelezettsége van a Képviselő-testület felé. 

3.3.3.
A felelős szerkesztő feladata:

a)az időszaki lap küldetésének szem előtt tartásával az újság színvonalas szerkesztése,

b) tudósítás a város aktuális eseményeiről, a városban közérdeklődésre számot tartó történésekről,

c) helyesbítés, helyreigazítás közlése.


3.3.4.
Egyszemélyben felel azért, hogy a lap tartalma ne ütközzön a sajtótörvény előírásaiba, és ne legyen ellentétben a laptulajdonos céljaival és érdekeivel. Ennek elérése céljából olyan cikkek esetében, melyek megítélése szerint a laptulajdonos érdekeivel ellentétesek, vagy törvénybe ütköznek, felelőssége gyakorlása érdekében vétójoggal rendelkezik, melyet indokolni köteles. 

3.3.5.
A felelős szerkesztő a Szerkesztő Bizottság vezetője. Kötelezettsége a Szerkesztő Bizottság üléseinek összehívása. Felelős a Szerkesztő Bizottság hatékony működéséért, ennek érdekében a Szerkesztő Bizottságon belül személyi változtatást kezdeményezhet. 

3.3.6.
Az összeállított laptervet elfogadása jeléül a felelős szerkesztő a tartalomjegyzéken aláírja.

3.4.
A Szerkesztő Bizottság
3.4.1. A Szerkesztő Bizottság összetétele
- A Szerkesztő Bizottság vezetője a felelős szerkesztő. A felelős szerkesztő személyes kompetenciája a Szerkesztő Bizottság személyi összetételének meghatározására illetve megváltoztatására irányuló javaslat, a bizottsági munka hatékonysága céljából.

- A Szerkesztő Bizottság tagjai és az önkormányzat - az időszaki lapra vonatkozóan - megbízásos jogviszonyban álló felek. A szerkesztő bizottság tagjait a szabályzat 1. számú függeléke tartalmazza. A Szerkesztő Bizottság tagjainak mandátuma határozatlan időre szól.

3.4.2. A Szerkesztő Bizottság működése
- A Szerkesztő Bizottság üléseit a felelős szerkesztő hívja össze, előre meghatározott menetrend szerint. Az ülések időpontjai igazodnak az időszaki lap kiadásához, illetve az anyagleadás határidejéhez.

- A Szerkesztő Bizottság ülése munkaértekezlet, ezért zárt.

- A Szerkesztő Bizottság üléseire minden esetben meghívást kap tanácskozási joggal a felelős kiadó, illetve távolléte, akadályoztatása esetén személyes megbízottja.

-
A felelős szerkesztő a Szerkesztő Bizottság ülésére meghívhat szerzőket, vagy szakértőket tanácskozási joggal.

- A Szerkesztő Bizottság dönt a cikkek megjelenéséről az alábbiak szerint:

- megjelentetés változtatás nélkül,

- átírásra visszaadás a szerzőnek,

- az elfogadott cikk melyik lapszámban jelenjen meg,

- elutasítás.

A döntéseket nem kell indokolni.

3.4.3. A Szerkesztő Bizottság feladatai
a, 
éves munkaterv készítése,

b,
éves koncepciós terv készítése,

c,
a lap belső szerkezetének kialakítása,

d,
minden ülésén kiértékeli a korábban megjelent lapszámot, előkészíti a következő, megjelenés előtti lapszámot, javaslatot tesz a későbbi lapszámok tartalmára;

e,
javaslatot tehet megjelentetésre, illetve megírásra érdemes cikkekre, szerzők személyére. A szerző felkérése a felelős szerkesztő joga és feladata.

3.4.4. A Szerkesztő Bizottság hatásköre
a,
A Szerkesztő Bizottság a felelős szerkesztő felelőssége mellett ügyel arra, hogy az önkormányzati hivatalos közlemények és közérdekű tájékoztatások az egyéb tematikus oldalaktól jól megkülönbözethetően, elkülönítve jelenjenek meg.

b,
A cikkek tartalmi hitelességéért mindig a szerző a felelős.

c,
Személyeskedő hangvételű, a lap arculatához és színvonalához méltatlan stílusú cikkek megjelentetésétől a Szerkesztő Bizottságnak el kell zárkóznia.

d,
Átdolgozásra ajánlott kéziratot csak a szerző módosíthat. Egyet nem értés esetén a szerzőnek joga van a cikket visszavonni, a Szerkesztő Bizottságnak joga van az átdolgozatlan cikket visszautasítani.

e,
Az időszaki lap megjelenése előtt a Szerkesztő Bizottság a lap cikkeit korrektorral véleményezteti.

f,
A Szerkesztő Bizottság kezdeményezheti a beküldött cikkekkel eltérő vélemény megkérését is.
g,
Politikai tartalmú cikkek és hirdetések megjelentetését el kell utasítani.
3.4.5. A Szerkesztő Bizottság díjazása
A Szerkesztő Bizottság tagjai a bizottságban kifejtett munkájukért díjazásban nem részesülnek.

4. ZÁRÓ rendelkezés

4.1.
Dunavecse Város Önkormányzata időszaki lapja Szervezeti és Működési Szabályzatának, mellékleteinek és függelékeinek karbantartásáról, módosításáról, tartalmának megismertetéséről a felelős kiadó gondoskodik. 

4.2.
Jelen szabályzat 2014. szeptember 10. napján lép hatályba.
Dunavecse, 2014. szeptember 4.

Vörös Sándor
  




 Nagy Erzsébet



polgármester
                jegyző

Dunavecse Város Önkormányzata Időszaki Lapja 

Szervezeti és Működési Szabályzatának

1. számú melléklete

A DUNAMELLÉK

- DUNAVECSE VÁROS KÖZÉLETI LAPJA -

HIRDETÉSI- ÉS REKLÁM DÍJTÉTELEIRŐL

Hirdetési tarifák 

Közületek és vállalkozások számára

	A/6
	4.000 Ft

	A/5
	8.000 Ft

	A/4
	               16.000 Ft


Lakossági apróhirdetések

	A/8
	1.000 Ft

	A/9
	  250 Ft


Dunavecse Város Önkormányzata Időszaki Lapja 

Szervezeti és Működési Szabályzatának

1. számú függeléke
A Dunamellék felelős kiadó: Aranyi Ágota intézményvezető (Vikár Béla Művelődési Ház,
                                                                                                      Könyvtár és Helytörténeti 

                                                                                                      Kiállítás)

A Dunamellék Szerkesztő Bizottságának tagjai:

Laub Miklós felelős szerkesztő (6087 Dunavecse, Gerle u. 3.)
Braun Beatrix (6087 Dunavecse, Petőfi S. u. 6.)
Magyar Róbert (6087 Dunavecse, Fő út 40/3.)

